cyanic-selkie/wikianc huggingface dataset:
Հայեր
Նոր ժամանակաշրջան
Հետագայում հայերի ցույց տված դիմադրություններից նշանավոր է 1904 թվականի Սասունի ապստամբությունը, որի համար պատճառ հանդիսացավ թուրքական իշխանությունների ձեռնարկած հակահայկական արշավանքը։ Այս ապստամբությունը ունեցավ իր արդյունքը, և միջազգային ճնշման տակ թուրքերը ժամանակավորապես հրաժարվեցին հայերին բնաջնջելու քաղաքականությունից։ 1908 թվականին տեղի է ունենում երիտթուրքերի հեղաշրջումը, որին օժանդակում էր նաև հայկական կուսակցություններից ՀՅԴ-ն։ Այդ իշխանությունը նախօրոք խոստանում էր մի շարք հարցերում հայկական բարենորոգումներ իրականացնել, սակայն իշխանությունը զավթելուց հետո նրանք շարունակեցին հայատյաց քաղաքականությունը և առաջին համաշխարհային պատերազմի տարիներին իրականացրին Հայոց ցեղասպանությունը, որին զոհ գնաց ավելի քան 1,5 մլն հայ, իսկ շատերը հայրենազրկվեցին և դառնալով տարագիր՝ ցրվեցին ամբողջ աշխարհում։ 1917 թվականին կնքվեց Բրեստ-Լիտովսկի պայմանագիրը, որով ռուս բոլշևիկները ավարտեցին պատերազմը Օսմանյան կայսրության հետ։ Թուրքերը, օգտվելով հայերի անպաշտպան իրավիճակից, հարձակվեցին Արևելյան Հայաստանի վրա, սակայն հայերը մայիսյան հերոսամարտերի ժամանակ հերոսական դիմադրություն ցուցաբերեցին և հաղթանակ տարան թուրքերի հանդեպ՝ դուրս շպրտելով նրանց Արևելյան Հայաստանից։ Հետագայում երիտթուրքերը դատապարտվեցին և հեռացան Թուրքիայից, իսկ նրանց փոխարինեց Մուսթաֆա Քեմալ Աթաթուրքը։ Նա ստեղծեց Թուրքիայի առաջին հանրապետությունը։
Նորագույն ժամանակաշրջան
Սարդարապատի, Բաշ-Ապարանի, Ղարաքիլիսայի ճակատամարտերում տարած հաղթանակներից հետո՝ 1918 թվականի մայիսի 28-ին ստեղծվեց Հայաստանի առաջին հանրապետությունը։ Հայաստանի առաջին հանրապետության առաջին վարչապետ դարձավ Հովհաննես Քաջազնունին։ Հանրապետության դրոշ ճանաչվեց կարմիր, կապույտ և ծիրանագույն գույներով եռագույնը։ Հանրապետությունը տարածքային վեճեր ուներ իր երեք հարևանների՝ Թուրքիայի, Վրաստանի և Ադրբեջանի հետ։ Դեռևս Թուրքիայի տիրապետության տակ էր Արևմտյան Հայաստանի զգալի մասը, Վրաստանը բռնագրավել էր Ախալցխան և Ախալքալաքը, իսկ Ադրբեջանը՝ Գանձակը և Արցախը։ Վրաստանի դեմ տեղի է ունենում հայ-վրացական պատերազմը, որի արդյունքում Լոռի-Փամբակը միանում է Հայաստանին, իսկ Ախալքալաքը և Ախալցխան Գերմանիայի աջակցությամբ՝ Վրաստանին։
Թուրք-ադրբեջանական սադրանքների արդյունքում 1919 հուլիսին Հայաստանում բռնկվեց թուրք-թաթարական խռովություն։ Նույն թվականի վերջում Զանգեզուրի համար լուրջ պայքար էր ծավալվել Հայաստանի և Ադրբեջանի միջև։ Միայն Դրոյի և Անդրանիկի շնորհիվ պահպանվեց Զանգեզուրի ամբողջականությունը։ Մուդրոսի զինադադարով Թուրքիան ընդունել էր իր պարտությունը և դուրս եկել պատերազմից։ Սկսվեցին բանակցությունները, որի արդյունքում, որպես պատերազմի կողմ՝ Թուրքիան Սևրի պայմանագրով Հայաստանին պետք է զիջեր նաև Էրզրումի, Տրապիզոնի, Վանի ու Բիթլիսի նահանգները, սակայն դա իրականություն չդարձավ, քանի որ Քեմալ Աթաթուրքը հեղաշրջում կատարեց և ստեղծվեց Թուրքիայի Հանրապետությունը։
Ի վերջո 1920 թվականին Ռուսաստանը և Թուրքիան ծրագրեցին և իրականցրին համատեղ ագրեսիա ընդդեմ Հայաստանի։ 1920 թվականի սեպտեմբերի 22-ին թուրքերը առանց պատերազմ հայտարարելու հարձակվեցին Հայաստանի վրա, որին հաջորդեց նաև նոյեմբերի 29-ին Կարմիր բանակի մուտքը Հայաստան։ Պատերազմը ավարտվեց հայերի պարտությամբ և կնքվեց Ալեքսանդրապոլի պայմանագիրը, ըստ որի՝ Թուրքիային էին զիջվում Արևմտյան Հայաստանի բոլոր տարածքները։ Դեկտեմբերի 2-ին ստորագրվեց նաև Հայաստանի խորհրդայնացման մասին համաձայնագիրը։ 1920 թվականին ստեղծվեց ՀԽՍՀ-ն, որի հենց առաջին օրվանից սկսվեցին զանգվածային ձերբակալություններ և գնդակահարություններ։ 1921 թվականի մարտի 16-ին Մոսկվայում կնքվեց մի պայմանագիր, ըստ որի Խորհրդային Հայաստանի և Թուրքիայի սահման էր հաստատվում Ախուրյան գետը։ Հետագայում այս նույն պայմանագիրը ստիպողաբար ստորագրվեց նաև Կարսում։ 1921 թվականի հուլիսի 5-ին ՌԿ(բ)Կ կենտկոմի Կովկասյան բյուրոյի պլենումը հայտարարեց մի որոշում, ըստ որի՝ Լեռնային Ղարաբաղը հանձնվում էր Ադրբեջանին։ 1922 թվականին փետրվարին ընդունվեց ՀԽՍՀ առաջին Սահմանադրությունը, որը դարձավ առաջինը հայոց պատմության մեջ։ Երկրում սկսեցին զարգանալ գյուղատնտեսությունը, հանքարդյունաբերությունը, ապա բարձրացավ նաև գրագիտության մակարդակը։ Կոլեկտիվացումը Հայաստանում ավարտվեց 1935–1937 թվականներին, որին հաջորդեց Հայրենական մեծ պատերազմը։ Այս պատերազմում հայերը ունեցան կարևոր մասնակցություն։ Ամբողջ ԽՍՀՄ-ի տարածքից բանակ զորակոչվեց շուրջ 500 հազար հայ, կազմակերպվեցին մի շարք ջոկատներ, որոնքից Թամանյան ջոկատը մասնակցություն ունեցավ 1945 թվականի Բեռլինի գրավմանը։ 1949 թվականին նորից սկսվեց զանգվածային ձերբակալությունները և աքսորը, որից տուժեցին շուրջ 13 հազար հայ։
1953 թվականին մահացավ Ստալինը, որից հետո սկսվեց «ձնհալի» տարիները, որի ժամանակաշրջանը նշանակալի է հայ ազգային-մշակութային, գրական ազատությամբ։ Հաջորդ տարիներին շարունակվում էր ՀԽՍՀ-ի տնտեսության զարգացումը։ Կառուցվեցին հանրապետական նշանակության մի շարք ենթակառուցվածքներ, որոնք օգտագործվում են մինչև օրս։ 1985 թվականին ԼՂԻՄ-ի հայությունը ցանկություն հայտնեց միանալ ՀԽՍՀ-ին։ 1988 թվականի դեկտեմբերի 7-ին տեղի ունեցավ Սպիտակի աղետալի երկրաշարժը, որը ամբողջովին կաթվածահար արեց հանրապետությանը։ 1990 թվականին ստեղծվեց Գերագույն խորհուրդը, որով ավարտվեց խորհրդային կարգերի ժամանակաշրջանը։ Վարչության նախագահ ընտրվեց Լևոն Տեր-Պետրոսյանը։ 1990 թվականի օգոստոսի 23-ին ընդունվեց անկախության հռչակագիրը, իսկ 1991 թվականի սեպտեմբերի 21-ին տեղի ունեցավ հանրաքվե, որի արդյունքում Հայաստանը սեպտեմբերի 23-ին հռչակվեց որպես անկախ պետություն։ 1991 թվականի սեպտեմբերի 2-ին անկախացավ նաև Արցախի Հանրապետությունը ։
Հայաստանը անկախանալուց անմիջապես հետո հայտնվեց տնտեսական և քաղաքական շրջափակման մեջ։ Հայաստանի Հանրապետության սահմանները փակ են հարևան 4 պետություններից 2-ի հետ։ Սակայն հայերը կարողացան հաղթանակ տանել Արցախյան ազատամարտում և պահպանել Արցախի անկախությունը։ 1991 թվականի դեկտեմբերի 8-ին ստեղծվեց Անկախ Պետությունների Համագործակցությունը (ԱՊՀ), որին անդամակցում է նաև Հայաստանը, հետագայում Հայաստանը անդամակցեց նաև Միավորված Ազգերի Կազմակերպությանը (ՄԱԿ)։ 1994 թվականին կնքվեց Ադրբեջան-Հայաստան զինադադարը։ 1995 թվականի հուլիսի 5-ին ընդունվեց ազգային սահմանադրությունը։ 1998 թվականին Լևոն Տեր-Պետրոսյանը հրաժարական է տվել, որին փոխարինել է Ռոբերտ Քոչարյանը։ 1999 թվականի հոկտեմբերի 27-ին Ազգային ժողովում տեղի է ունենում ահաբեկչական ակտ, որի ժամանակ զոհվում է վարչապետ Վազգեն Սարգսյանը, Կարեն Դեմիրճյանը և 6 այլ պատգամավորներ։ 2008 թվականին նախագահ է դառնում Սերժ Սարգսյանը։ 2015 թվականին տեղի ունեցավ սահմանադրության փոփոխությունների հանրաքվե, որի արդյունքում ավելի լայն լիազորություններ հանձնվում էր վարչապետին, քան նախագահին։ 2016 թվականի ապրիլին տեղի է ունենում Ապրիլյան քառօրյա պատերազմը, որի ժամանակ Ադրբեջանը չի կարողանում հասնել լուրջ հաջողությունների։ 2018 թվականի ապրիլ-մայիս ամիսներին տեղի է ունենում Թավշյա հեղափոխությունը, որի արդյունքում ապրիլի 23-ին հրաժարական է տալիս Սերժ Սարգսյանը, իսկ մայիսի 8-ին Հայաստանի վարչապետ է դառնում Նիկոլ Փաշինյանը։ Նույն թվականի դեկտեմբերին տեղի է ունենում Ազգային ժողովի ընտրություններ, որտեղ հաղթանակ է տանում Նիկոլ Փաշինյանի ղեկավարած դաշինքը՝ «Քաղաքացիական պայմանագիրը»։
Արմենոիդ ռասա
Արմենոիդ ռասայի ներկայացուցիչներ կարելի է գտնել նաև ամբողջ Եվրոպայում, սակայն ռասայի տարածվածության հիմնական կենտրոն է հանդիսանում Հայկական լեռնաշխարհը։ Այս ռասային են պատկանում նաև ժամանակակից հրեաների, ասորիների, մարոնիտների, հույների, հարավային թուրքերի, քրդերի, վրացիների, իրանցիների, արաբ իսրայելցիների, սիրիացիների, դրուզների, եզդիների, շաբակների, մանդեացիները և մհալամների որոշ մաս ։ Կան ժողովուրդներ, որոնց նախնիները նույնպես պատկանել են Արմենոիդ ռասային, սակայն ժամանակի հետ սկսել են տարբերվել։ Այդպիսի ժողովուրդներից են ասորիները, աքքադացիները, բաբելոնացիները, քաղդեացիները, էբլայացիները, ամովրհացիները, քանանացիները, քասիթները, գուտիաները, խեթերը, հաթերը, խուռիները, փռյուգիացիները, լիդիացիները, փյունիկիացիները, կարթագենացիները, մեդեսցիները, պարսիկները, իսրայելիտները, սամարացիներ, հուդայացիները, էդոմիտները, մոաբիտները, ամոնիտներ, փղշտացիները, կիլիկիացիները, կապադովկիացիները և մինոացիները ։
Պատմական տարածք
Հայերի հին բնակության սահմանները համընկել են Հայկական լեռնաշխարհի սահմանների հետ, ինչը պահպանվել է մինչև Հայոց ցեղասպանության իրականացումը, որից հետո հայերի բնակության սահմանները կրճատվել են և համընկել միայն Արևելյան Հայաստանի սահմանների հետ։ Դարեր շարունակ հայերը բնակվել են Մեծ և Փոքր Հայքերում։
Մեծ Հայքի սահմանները հետևյալն է․ հարավում սահմանակից է եղել Միջագետքին, սահմանն անցել է Հարավային Տավրոս լեռներով, Եփրատի արմունկով (որով սահմանազատվում էր Կիլիկյան Տավրոսից), Եփրատ և Տիգրիս գետերով ու Նիփատես (Նպատական) լեռով, որոնք սահմանազատում էին Մեծ Հայքը Ասորեստանից, արևմուտքից սահմանակից է եղել Կապադովկիային, սահամնն անցել է Եփրատ գետի մի մասով, Կապադովկիական Պոնտոսի այն մասով, որը հասնում է մինչև Կողքիս և Մոսքական լեռներ, արևելքում սահմանակից է եղել Վրկանի ծովի (այժմ՝ Կասպից ծով) այն մասին, որը Կուր գետի գետաբերանից սկսում և հասնում է մինչև Արաքս գետի գետաբերանը, և Մարաստանին՝ այստեղից մինչև Կասպիական լեռներ, հյուսիսում սահմանակից է եղել Կողքիսի մի մասին՝ Ճորոխ գետի ստորին հոսանքում գտնվող Եգր «փոքր աշխարհին», ապա Վիրքին և Աղվանքին, որոնց հետ սահմանը Կուր գետն էր։ Փոքր Հայքը գտնվում էր Մեծ Հայքից արևմուտք։
Հին գաղթօջախներ
Հայկական առաջին գաղթօջախները ստեղծվել են 3-4-րդ դարերում։ Սասանյան Արտաշիր I և Շապուհ II արքաների գահակալման շրջանում տեղի են ունեցել առաջին բռնագաղթերը։ Բռնագաղթն ավելի հետևողական տեղի էր ունենում նաև կայսրության արևմտյան շրջաններում, ինչը ծրագրված էր Բյուզանդիայի կողմից և շարունակվում է իրականացվել մի քանի դար շարունակ։ Այս շրջանում հայերի գլխավոր գաղթօջախներն էին Բալկաններ՝ Թրակիա, Մակեդոնիա և այլն։ Հայոց հին սփյուռքի ձևավորումը շարունակվել է 7-14-րդ դարերում, երբ Հայաստանը հայտնվել էր մի շարք քոչվոր ցեղերի հարձակման կենտրոնում։ Այս դարերի ընթացքում գաղութային կենտրոններ են ստեղծվում Ասորիքում, Միջագետքում, Ղրիմում, Ռումինիայում, Լեհաստանում, Հունգարիայում, Բուլղարիայում, Կիևյան Ռուսիայում, Փոքր Ասիայի ծովամերձ շրջաններում։ Հաջորդ գաղութային կենտրոնը, որը հայոց պատմության մեջ ստանում է յուրահատուկ դեր, Կիլիկիան է։ Այստեղ հիմնված հայկական գաղթօջախը այնքան է հզորանում, որ 1080-1198 թվականներին ստեղծվում է Կիլիկիայի հայկական իշխանապետությունը, իսկ 1198-1375 թվականներին՝ թագավորությունը։ Հայկական հին սփյուռքի առաջացմանը նպաստել է նաև 16-րդ դարի ընթացքում տեղի ունեցող ակտիվ առևտուրը։ Հայերը առևտրով էին զբաղվում Հնդկաստանից մինչև Պորտուգալիա ընկած տարածքներում։ 16-17-րդ դարերում տեղի ունեցած բռանգաղթերից հայտնի է Պարսկաստանի շահ Աբբասի կազմակերպած արտագաղթը, որի հետևանքով հարյուր հազարավոր հայեր արտագաղթել են դեպի Պարսկաստանի խորքեր, որտեղ հիմնել են մի շարք քաղաքներ։ Դրանցից նշանավոր է Նոր Ջուղան։
Ժամանակակից տարածք
Հայոց ցեղասպանությունից հետո հայերի բնակության վայրերը ամբողջովին փոխվում են, քանի որ մեծ թվով հայեր ցրվել էին ամբողջ աշխարհում։ Ներկայումս հայերի բնակության վայրերը կարելի է բաժանել երեք խմբի՝ Հայաստան, Արցախ և Սփյուռք։
Հայաստան
Ըստ 2011 թվականի մարդահամարի տվյալների՝ Հայաստանի մշտական բնակիչների թիվը կազմում է 3.018.854 մարդ, որից՝ 2.961.801-ը հայեր են, այսինքն՝ Հայաստանը մոնոէթնիկ պետություն է, որի բնակչության 98,1%-ը կազմում են հայեր։
Արցախ
Արցախի Հանրապետության բնակչության թիվը, ըստ 2005 թվականի մարդահամարի տվյալների, հասնում է 137,74 հազարի, որից 137,38 հազարը հայեր են։ Արցախը նույնպես մոնոէթնիկ պետություն է, որի բնակչության ճնշող մեծամասնությունը հայեր են։
Սփյուռք
Հայկական սփյուռքը Հայաստանից և Արցախից դուրս բնակվող հայերն են, որոնց թիվը հասնում է շուրջ 8-9 մլն-ի։ Հայաստանից արտագաղթերի առաջին դեպքերը գրանցվել են 387 թվականին, երբ Հայաստանը առաջին անգամ բաժանվել է Պարսկաստանի և Հռոմեական կայսրության միջև։ Հետագայում հայոց պատմության ընթացքում այս շարժումը շարունակվել և հատկապես մեծ չափերի է հասել Հայոց ցեղասպանության տարիներին։ Հայերի գաղթերի պատճառները հիմնականում պայմանավորված են երեք գործոններով՝ տնտեսական, կրոնական և քաղաքական։ Քանի որ հայերը հաճախ չեն ունեցել սեփական պետականություն, այդ պատճառով այս երեք գործոնները հաճախ են ուղեկցել նրանց։
1914-1922 թվականներին տեղի ունեցած ցեղասպանության հետևանքով Արևմտյան Հայաստանը ամբողջովին հայաթափվել է, որտեղից արտագաղթած հայերը ոչ թե տեղափոխվել են Արևելյան Հայաստան, այլ ցրվել ամբողջ աշխարհով մեկ, որոնք ցայսօր ապրում են տարբեր գաղթավայրերում։
Կրոն
Հայերը նախկինում եղել են հեթանոսներ, իսկ 301 թվականին Հայաստանում պետական կրոն է ընդունվել քրիստոնեությունը։ Հայերը հաճախ են ենթարկվել կրոնական բռնությունների հարևանների՝ պարսիկների, թուրքերի, հաճախ նաև արաբների, մոնղոլների և այլ ազգերի կողմից, սակայն պահպանել են սեփական կրոնը և ազգային դիմագիծը։ Հայերի մեջ քիչ չափով տարածված է նաև իսլամ։ Սրա հիմնական պատճառը Թուրքիայի վարած պանիսլամիզմի քաղաքականությունն է, որի հետևանքով որոշ թվով հայեր իրենց գոյությունը պահպանելու համար ընդունել են իսլամ։
Հեթանոսություն
Նույնը շարունակվել է նաև հաջորդ դիցարանի ժամանակ․ հայ նոր դիցարանը նորից ղեկավարվում էր գլխավոր եռյակի՝ Արամազդի, Անահիտի և Վահագնի կողմից։ Հետագայում այս ղեկավար եռյակի համակարգը հեշտացրել է հայերի շրջանում քրիստոնեության ընդունումը և տարածումը, քանի որ քրիստոնեությունում նույնպես կա Սուրբ Երրորդություն՝ հայր Աստված, որդի Աստված և Սուրբ հոգի Աստված ։ Հայկական հեթանոսությունը, ի տարբերություն մնացած հեթանոս ազգերի, երբեք չի պաշտել չար աստվածների․ չար պաշտելիքները երբեք հոգիների մակարդակից բարձր չեն եղել ։
Քրիստոնեություն
Հայաստանում քարոզչություն են տարածել Հիսուսի երկու առաքյալները՝ Թադեոսը և Բարդուղեմեոսը։ Թադեոսը Հայաստանում քարոզչություն է տարածել 43-66 թվականներին։ Նա քարոզել է Սանատրուկ թագավորի իշխանության օրոք և նույնիսկ կարողացել դարձի բերել Սանատրուկի աղջկան՝ Սանդուխտ կույսին։ Սանատրուկի հրամանով նա 66 թվականին սպանվում է Արտազ գավառի Շավարշավան քաղաքում․ հենց նրա նահատակության վայրում կառուցվել է Արտազի սբ. Թադևոսի վանքը։ Բարդուղեմեոս առաքյալը Հայաստանում քարոզչություն է ծավալել 60-68 թվականներին՝ հիմնականում Գողթն և Անձևացյաց գավառներում, վերջինում հիմնել է նաև Հոգեաց վանքը։ Բարդուղեմեոսը նույնպես նահատակվել է Սանատրուկ արքայի հրամանով։ Մինչև քրիստոնեության պետական կրոն ընդունվելը գործել են մի շարք եպիսկոպոսություններ։
Ներկայումս հայերի մեծ մասը քրիստոնյա է։ Հայաստանի բնակչության 94%-ը Հայ առաքելական եկեղեցու հետևորդներ են, իսկ հայ մնացած քրիստոնյաները կաթոլիկ, ռուս ուղղափառ, ավետարանական եկեղեցիների հետևորդներ են։ Հայ առաքելական եկեղեցու հետևորդները սփռված են ամբողջ աշխարհում, իսկ նրանց թիվը հասնում է շուրջ 9 միլիոնի ։
Իսլամ
Իսլամը Հայաստանում հայտնվել է 7-րդ դարից, երբ ստեղծվեց Արաբական խալիֆայությունը և սկսեց արշավանքները դեպի Բյուզանդիա, Հայաստան և Սասանյան Պարսկաստան։ Հետագայում հայերը ենթարկվել են նաև թյուրք-սելջուկների արշավանքներին, որոնց ժամանակաշրջանում նույնպես տեղի էր ունենում կրոնական բռնություններ։ Հայերը հաճախ ենթարկվել են նմանատիպ բռնությունների և ստիպված ահռելի չափերի հասնող հարկերից խուսափելու համար ընդունել են իսլամ։ Հետագայում, երբ Հայաստանը գտնվում էր Պարսկաստանի և Օսմանյան կայսրության տիրապետության տակ, Հայաստանում բնակեցվեցին մեծ թվով մուսուլմաններ։ Հիմնվեցին մի շարք մզկիթներ, որոնցից ներկայումս կանգուն է Կապույտ մզկիթը, որը հայտնի է նաև Հուսեյն Ալի խանի մզկիթ անվամբ։
Իսլամը ժամանակակից հայերի մեջ տարածված է հիմնականում ծպտյալ հայերի շրջանում, որոնք բնակվում է Թուրքիայի տարածքում ։ Ծպտյալ հայերը Թուրքիայում բնակվող հայեր են, որոնք Հայոց ցեղասպանության տարիներին իրենց ազգային պատկանելիությունը թաքցնելու համար ընդունել են իսլամ, սակայն հաճախ միայն առերես՝ տանը պահպանելով քրիստոնեական վարքուբարքը ։ Ծպտյալ հայերի թիվը տարբեր տվյալներով կարող է հասնել մինչև 5 մլն մարդու։
Լեզու
Հայոց լեզուն պատկանում է հնդեվրոպական լեզվաընտանիքին և կազմում է դրա առանձին ճյուղ։ Այն հանդիսանում է Հայաստանի, Արցախի և Իրաքյան Քուրդիստանի պաշտոնական լեզու։ Հայոց պատմության ընթացքում հայոց լեզուն հաճախ է շփվել հարևան ազգերի լեզուների հետ, սակայն պահպանել է իր ուրույն դիմագիծը և բառային ֆոնդը։ Հայերեն լեզվակիրների քանակը կազմում է 7-9 միլիոն մարդ։
405 թվականին Մեսրոպ Մաշտոցը ստեղծեց հայոց գրերը, որոնք ունեցան ազգապահպան նշանակություն։ Հայոց այբուբենը ունի 36 տառ, որի ստեղծումից հետո սկսվեց հայ գրականության ոսկեդարը։ Հայոց տառերը օգտագործվել նաև թվային հաշվարկներ կատարելու համար։ Հայոց լեզուն անցել է զարգացման 3 փուլ՝ գրաբար, միջին հայերեն և աշխարհաբար։
Գրաբար
Գրաբարի ժամանակաշրջանը տևել է գրերի ստեղծումից՝ 5-րդ դարից, մինչև 11-րդ դար։ Այն բաժանվում է երկու շրջափուլի․ առաջինը՝ հինհայերենյան դարաշրջանը, սկսում է 5-րդ դարի սկզբին և տևում մինչև 11-րդ դարը, իսկ երկրորդ դարաշրջանն ընդգրկում է 11-19 դարերը։ Գրաբարով գրված առաջին նախադասությունն էր՝ «Ճանաչել զիմաստութիւն և զխրատ, իմանալ զբանս հանճարոյ»։ Այս շրջանի նշանավոր ստեղծագործիչներից են Խորենացին, Ագաթանգեղոսը, Կորյունը, Փավստոս Բուզանդը և այլք։ Այժմ գրաբարը համարվում է մեռած լեզու և գործածվում է միայն Հայ Առաքելական եկեղեցու պատարագների ժամանակ որպես եկեղեցական լեզու։
Միջին հայերեն
Միջին հայերենի ժամանակաշրջանը սկսվեց 11-րդ դարում և տևեց մինչև 16-րդ դար։ Այս զարգացման փուլը հիմնականում համընկնում է Կիլիկիայում ստեղծված իշխանության և թագավորության ժամանակաշրջանին, ինչի պատճառով կոչվում է նաև Կիլիկյան հայերեն։ Միջին հայերենը նշանավոր է նրանով, որ այն դարձել է հայոց լեզվի առաջին գրավոր ձևը, որը դրսևորել է արևմտյան տիպի ձայնային որակներ և ներմուծել օ և ֆ տառերը՝ հիմնված հունական ο և φ տառերի վրա։ Այս շրջանի նշանավոր ստեղծագործողներից էին Ֆրիկը, Նահապետ Քուչակը, Գրիգոր Նարեկացին և այլք։
Աշխարհաբար
Աշխարհաբարի օգտոգործումը սկսվել է 17-րդ դարից, սակայն վերջնական ձևավորումը ստացել է 19-րդ դարում և շարունակվում է օգտագործվել մինչև օրս։ Այս ժամանակաշրջանի սկիզբը համարվում է Խաչատուր Աբովյանի «Վերք Հայաստանի» ստեղծումը, որով նա քարոզում էր օգտագործել ժողովրդին հասկանալի լեզուն՝ աշխարհաբարը։ Նրա գաղափարախոսությանը հետևեց նաև Միքայել Նալբանդյանը, որը նաև զարգացրեց Աբովյանի հայացքները։
Արևելահայերեն
Արևելահայերենը առանձնացել է ընդհանուր հայերենից, երբ սկսեցին առանձնանալ Արևմտյան և Արևելյան Հայաստաններ․ վերջնական ձևավորում ստացել է 19-րդ դարում։ Արևելահայերենով են խոսում Արևելյան Հայաստանում, Իրանի, Ռուսաստանի հայկական գաղթօջախներում, նաև այն վայրերում, որտեղ հայերը արտագաղթել են վերջերս։ Լեզվակիրների քանակը շուրջ 4,3 մլն է։
Արևմտահայերեն
Արևմտահայերենը նույնպես ձևավորվել 19-րդ դարում։ Այն հանդիսանում է ժամանակակից հայերենի երկու ճյուղերից ամենատարածվածը, քանի որ հայոց ցեղասպանությունից հետո Արևմտյան Հայաստանի փրկված ամբողջ հայությունը գաղթեց Ամերիկա, Եվրոպա, Ավստրալիա կամ այլ գաղթօջախներ, որտեղ ձևավորվեցին արևմտահայերենով խոսող մեծ համայնքներ։ Այն ստեղծվել է Կոստանդնուպոլիսի բարբառի հիման վրա։
Գրականություն
Հայ գրականությունը սկսեց զարգանալ 5-րդ դարում, երբ ստեղծվեցին հայոց գրերը․ այդ դարաշրջանը կոչվում է Ոսկեդար։ Այս դարաշրջանում ստեղծվել են հիմնականում պատմագրական աշխատություններ, վարքեր, որոնց հեղինակներից էին Մովսես Խորենացին, Փավստոս Բուզանդը, Կորյունը, Եղիշեն, Ղազար Փարպեցին, Ագաթանգեղոսը և այլ պատմիչներ։ Այս դարաշրջանում նշանավոր է նաև Եզնիկ Կողբացու «Եղծ աղանդոց» աստվածաբանական երկը, որը հերքում է հակադիր կրոնները։ Մաշտոցը, Սահակ Պարթևը, Ստեփանոս Սյունեցին, Հովհան Մանդակունին գրել են մի շարք հոգևոր երգեր՝ շարականներ, որոնք երգվել են հիմնականում եկեղեցիներում։ 6-10-րդ դարերի նշանավոր պատմագիրներից են նաև Սեբեոս Բագրատունին, որը իր գրքի մեջ ամբողջացրել է մինչև 661 թվական, Հովհան Մամիկոնյանը՝ իր «Պատմություն Տարօնոյ» ստեղծագործությամբ, Դավթակ Քերթողը՝ իր ներբողով, որը նվիրված է հայոց արևելից կողմի իշխան Ջևանշիրի մահվանը։ Նշանավոր են նաև Գրիգոր Արծրունու և Հովհաննես Դրասխանակերտցի կաթողիկոսի պատմագրական աշխատությունները, որոնք կարևոր տեղեկություներ են հաղորդում Բագրատունիների հայոց թագավորության մասին։
1004 թվականինին Ստեփանոս Տարոնեցի Ասողիկը գրել է իր «Պատմություն Տիեզերականը», որը հայոց պատմության ընդհանրացման փորձ էր։ Նույն ժամանակակից Արիստակես Լաստիվերցու «Պատմությունը» նույնպես արժեքավոր դեր ունի հայոց պատմության ուսումնասիրման համար։ Սկսվում է չափածո ստեղծագործությունների՝ խրատների, ներբողների, վկայաբանությունների, քարոզների, թղթերի, հիշատակարանների ստեղծման ժամանակաշրջանը։ Այս ժամանակ նշանավոր է Գրիգոր Նարեկացին գրել է «Մատյան Ողբերգությանը», որը ոչ միայն հայկական, այլ նաև համաշխարհային գրականության գոհարներից մեկն է։ 11-12-րդ դարերում է ստեղծագործել Հովհաննես Իմաստասերը։ 12-14-րդ դարում հայ գրականության մեջ սկսվեց օգտագործվել միջին հայերենը։ Այս ժամանակաշրջանի նշանավոր գրողներից են Մատթեոս Ուռհայեցին, Սամուել Անեցին, Մխիթար Անեցին, Ներսես Շնորհալին, Մխիթար Գոշը, Գրիգոր Տղան, Ֆրիկը և այլ շատ ու շատ գրողներ։ Այս ժամանակաշրջանի չափածո ստեղծագործություններից էին տաղերը։ Հետագա զարգացումների մեջ պետք է առանձնացնել 1512 թվականին տպագրության գյուտը, որը նոր շունչ է հաղորդում գրականությանը։ Նույն ժամանակամիջոցին սկսել է զարգանալ նաև հայրենների ստեղծումը, որը կապվում է Նահապետ Քուչակի անվան հետ։ 18-րդ դարի հայ գրականության նշանավոր դեմքերից է Սայաթ-Նովան, որը աշուղ-երգիչ էր։
Հայ գրականության մեջ նոր փուլ է բացվում, երբ գրականության մեջ սկսվում է օգտագործվել աշխարհաբարը։ Այս փուլը սկսվում է հիմնականում Խաչատուր Աբովյանի «Վերք Հայաստանի» ստեղծագործությունից հետո, որի առաջաբանում հեղինակը առաջ է քաշել հայ նոր գրականության զարգացման համար կարևոր դրույթներ։ Հետագայում այս դրույթները զարգացվել են Միքայել Նալբանդյանի և այլ գրողների կողմից։ Հետագայում հայ նոր գրականության նշանավոր դեմքեր դարձան նաև Հովհաննես Թումանյանը, Ղազարոս Աղայանը, Պետրոս Դուրյանը, Րաֆֆին, Մուրացանը, Գրիգոր Զոհրապը, Նար-Դոսը, Շիրվանզադեն, Սիամանթոն, Դանիել Վարուժանը, Մեծարենցը, Տերյանը և այլք։
Հայ նորագույն գրականության հիմնադիր է համարվում Եղիշե Չարենցը։ Այս շրջանում գործած մի շարք գրողներ ենթարկվել են խոսքի ազատության իրավունքի խախտման։ Հաճախ հենց խորհրդային կարգերի կողմից բացեիբաց մեղադրվել են և աքսորվել երկրի հեռավոր երկրամասեր։ Այս շրջանի հայտնի գրողներից են Եղիշե Չարենցը, Ակսել Բակունցը, Հովհաննես Շիրազը, Սիլվա Կապուտիկյանը, Համո Սահյանը, Զորի Բալայանը, Լևոն Անանյանը և այլք ։
Ճարտարապետություն
Հայկական ճարտարապետության արմատները հասնում են հայոց պատմության խորքեր։ Հայերը միշտ հայտնի են եղել սեփական ճարտարապետության յուրահատուկ նմուշներով, որոնք տարածում են գտել ոչ միայն Հայկական լեռնաշխարհում, այլ նաև դրա սահմաններից դուրս ։ Հայկական ճարտարապետությանը բնորոշ է զարգացման բարձր մակարդակ, ինքնատիպություն։ Ճարտարապետական ոճի տարբերությունը կապված է նաև տեղական շինանյութի հետ։ Հայաստանում օգտագործվող հիմնական շինանյութ արդեն դարեր շարունակ հանդիսանում է տուֆը, որը ունի բազում տեսակներ և հատկանիշն էր, ինչն էլ հնարավորություն է տալիս հայ ճարտարապետներին ստեղծել տարբեր, սակայն միաժամանակ հայկական ճարտարապետության ոճի սահմաններում գտնվող օբյեկտներ։
Հայկական ճարտարապետությունը հաճախ է ազդեցություն կրել օտար ճարտարապետություններից։ Այսպիսի ազդեցության ժամանակաշրջանը սկսվեց մ․թ․ա․ 3 դարից, երբ Հայաստան ներթափանցեց հելլենիզմը։ Այս ժամանակաշրջանի հայտնի կերտվածքներից է Գառնու հեթանոսական տաճարը, որը ստեղծվել է հունահռոմեական ճարտարապետության նմանությամբ։
Հայերը հնուց աչքի են ընկել սեփական ճարտարապետական լուծումներով։ Հայոց նոր արքայատոհմերը հաճախ են գահ բարձրանալուց հետո կառուցել նոր մայրաքաղաքներ, ամրոցներ։ Հայկական ճարտարապետության ոճի գլխավոր կրողներն են նաև եկեղեցիները և խաչքարերը։
Երաժշտություն
Հայկական մշակույթում երաժշտության մասին առաջին հիշատակությունները սկիզբ են առնում մ.թ.ա. II հազարամյակում։ Այսպիսի հիշատակությունները շարունակվում են նաև Վանի թագավորության տարիներին, երբ Սարգոն Բ-ն արշավում է Տուշպա-Վան։ Նա իր արձանագրություններում պատմում է Վանի թագավորության բանակում օգտագործվող թմբուկների և փողային գործիքների մասին, որոնք հիմնականում օգտագործվում էին հակառակորդի մարտական ոգին իջեցնելու և սեփականը բարձրացնելու համար։ Հայկական երաժշտության մասին կարևոր հիշատակություններ են թողել նաև Մովսես Խորենացին և Փավստոս Բուզանդը։
Հայկական երաժշտական առաջին նմուշները պահպանվել են հիմնականում ավանդազրույցների մեջ։ Այդպիսի նշանավոր երգերից են՝ «Վահագնի ծնունդը», «Արտաշես և Սաթենիկ» ու այլ ավանդազրույցներ։ Փանդիռներով գուսանները երգում էին Վահագնի ծնունդը, որը հայ գուսաններից գրի է առել Մովես Խորենացին։ 301 թվականից հետո սկսում է զարգանալ եկեղեցական երաժշտությունը։ Ըստ Ագաթանգեղոսի՝ 4-րդ դարի վերջին հայկական դպրոցներում ուսուցանվում էր երգեցողություն։ Հայաստանում զարգանում էր նաև գուսանական արվեստը։ 405 թվականին գրերի ստեղծումը նպաստեց հայ երաժշտության զարգացմանը։ Միջանադրում ստեղծվում են մի շարք հոգևոր երգեր՝ շարականներ, խաղեր, տաղեր, խազեր և այլն։ Տաղերը իրենց արտացոլանքն են գտել նաև «Սասնա ծռեր» էպոսում։ Միջնադարյան երգերի ժողովածուներից են Շարակնոցը, Գանձարանը, Մանրուսմունքը և Տաղարանը ։ XVI դարում սկսեց զարգանալ նաև աշուղական արվեստը ։ Հաջորդ դարում աշուղական արվեստը մեծ զարգացում ունեցավ, սակայն այն իր զարգացման գագաթնակետին հասավ Էգազի, Գուլ Հարությունի, Ղազարի որդի Բաղերի, Նաղաշ Հովնաթանի, Բաղդասար Դպիրի և Սայաթ-Նովայի ժամանակաշրջաններում՝ 17-18-րդ դարերում ։
20-րդ դարի հայ նշանավոր կոմպոզիտորներից են Արամ Խաչատրյանը, Ալեքսանդր Սպենդիարյանը, Ալեքսանդր Մելիք-Փաշայանը և այլք։ Ժամանակակից նշանավոր հայ երաժիշտներից է նաև Տիգրան Մասուրյանը։
Պար
Հայկական ազգային պարը սկիզբ է առել դեռևս հայերի նախաքրիստոնեական ժամանակաշրջանում և հանդիսանում է հայերի ազգային դիմագծի բաղկացուցիչ մասը։ Այն իր մեջ ներառել է հայերի մտածողությունը, հոգեկան աշխարհը, բնությանը, կյանքի հանդեպ ունեցած վերաբերմունքը։ Թեև ժամանակի ընթացքում շատ անգամներ է փոփոխություններ կրել, սակայն պահպանել է ուրույն շարժուձևը, պարարվեստը։ Հայկական ազգային պարը բաժանվում է երկու խմբի՝ ազգագրական և ժողովրդական ։ Հայ ազգային պարերը իրենցից ներկայացնում են թշնամու դեմ պայքար, որը ուղեկցել է հայ ժողովրդին իր ամբողջ պատմության ընթացքում և հանդես է եկել նաև պարերի մեջ ։ Հայկական ազգային պարերից հայտնի են յարխուշտան, քերծին, Ռոստամ Բազին, քոչարին, Մըշու խըռը, երեք ոտքը (իչարաղլու), լուտկին, թարս պարը, ֆընջան, էջմիածինը, թամուրը, ծաղկաձորին, լորկեն, բերդը, աստվածընծա պարը, թամզարան, շալախոն, գորանին, վեր վերը, շորորը և այլն ։
Խոհանոց
Հայկական խոհանոցի ձևավորման արմատները հասնում են մեզնից 2500 տարի առաջ ։ Այն ունի մի շարք առանձնահատկություններ, որը պայմանավորված է տարբեր գործոններով՝ աշխարհագրական, կլիմայական, պատմական և քաղաքական։ Մեզ են հասել տեղեկություններ, ըստ որի՝ դեռևս Վանի թագավորության խոհանոցը եղել է բարձր մակարդակի վրա (դրա մասին մեզ տեղեկություններ է տվել Կարմիր բլուրի պեղումները)։ Այս ժամանակաշրջանին վերաբերվող պեղումներից հայտնաբերվել են հացահատիկի կարասներ, գարեջրի և քաղցրածիկի անոթներ։
Հայկական խոհանոցի անբաժանելի մաս են կազմում հարիսան, տոլման, ղափաման, ժենգյալով հացը, խորովածը և այլ ուտեստներ։
Ազգային հագուստ
Հայկական տարազը հայերի ազգային դիմագծի անբաժանելի մաս է։ Այն իր մեջ հիմնականում ներառում է երկրի 4 տարրերի՝ օդի, կրակի, ջրի և հողի գույները։ Այդ գույները դեռևս 14-րդ դարում հիշատակվել է Գրիգոր Տաթևացու կողմից։ Հայկական տարազի ստեղծման հիմնական կենտրոններ են եղել Վան-Վասպուրականը, Կարինը, Շիրակը, Սյունիք-Արցախը, Կիլիկիան, որոնց տարազները տարբերվել են յուրահատուկ գույներով, զարդանախշերով և ստեղծման տեխնիկայով։ Հայկական տարազները դեռևս լայն օգտագործում ունեն արվեստի մեջ, սակայն հայերը կորցրել են ազգային հագուստի ստեղծման մի շարք տեխնիկաներ։
Արտաքին հղումներ
Կատեգորիա:Հայեր Կատեգորիա:Հայաստանի ազգեր Կատեգորիա:Կովկասի ազգեր Կատեգորիա:Մերձավոր Արևելքի հին ազգեր Կատեգորիա:Հնդեվրոպական ազգեր
Սմելայի շրջան
Սմելայի շրջան (Смілянський район), շրջան Ուկրաինայի Չերկասիի մարզում։
Ստեղծվել է 1923 թվականին։ Վարչական կենտրոնը՝ Սմելա ։
Աշխարհագրություն
Շրջանի տարածքի մակերեսը կազմում է 934 կմ²։
Բնակչություն
2005 թվականի մարդահամարի արդյունքներով շրջանում բնակվում էր 38000 մարդ։ Բնակչության խտությունը կազմում էր 40,69 մարդ/կմ²։
Արտաքին հղումներ
Կատեգորիա:Չերկասիի մարզ Կատեգորիա:Ուկրաինայի շրջաններ
Մոնտեսկուդո
Մոնտեսկուդո  (Montescudo), կոմունա Իտալիայի Էմիլիա Ռոմանիա մարզի Ռիմինի գավառում։ Բնակչությունը կազմում է 2038 մարդ, բնակչության խտությունը՝ 107 մարդ/կմ² մակերես։ Զբաղեցնում է 19 կմ² մակերես։ Փոստային ինդեքս՝ 47826, հեռախոսային կոդ՝ 0541։ Տոնը նշվում է նոյեմբերի 11-ին։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Մարգար Եսայան
Կենսագրություն
Մարգար Եսայանը ծնվել է 1969 թվականի փետրվարի 11-ին Ստամբուլ քաղաքում։ Սովորել է Կեդրոնական վարժարանում, այնուհետև Ստամբուլի Բիլիջի համալսարանում։ 1997-2008 թվականներին հոդվածներ է գրել «Ակոս» շաբաթաթերթի համար, 2008 թվականից իր առանձին սյունակն է ունեցել թուրքական «Թարաֆ» օրաթերթում ։ Աշխատել «Ենի Շաֆաք» պարբերականում, որպես լրագրող։
2018 թվականի հունիսի 24-ին Թուրքիայի իշխող «Արդարություն եւ զարգացում» կուսակցության կողմից Ստամբուլի 2-րդ ընտրատարածքում պատգամավորի թեկնածու առաջադրված Մարգար Եսայանը դարձել է խորհրդարանի պատգամավոր ։
Մարգար Եսայանը մահացել է 2020 թվականի հոկտեմբերի 16-ին ։
Արտաքին հղումներ
Կատեգորիա:Թուրքիայի քաղաքական գործիչներ Կատեգորիա:Թուրք գրողներ Կատեգորիա:Ստամբուլում ծնված գրողներ Կատեգորիա:Թուրքիայի Արդարություն և զարգացում կուսակցության քաղաքական գործիչներ Կատեգորիա:Թուրքահայ լրագրողներ
Kidd Kidd
Kidd Kidd ( իրական անունը՝ Կուրտիս Ստյուարտ (Curtis Stewart, ), ամերիկյան ռեփեր, ով պայմանագիր է կնքել 50 Cent լեյբլի և նրա G-Unit խմբի հետ 2011 թվականի hուլիսին, իսկ ավելի ուշ Young Money Entertainment   լեյբլի հետ։
Արտաքին հղումներ
Կատեգորիա:Նոյեմբերի 27 ծնունդներ Կատեգորիա:1989 ծնունդներ Կատեգորիա:Երաժիշտներ այբբենական կարգով Կատեգորիա:21-րդ դարի ամերիկացի ռեփերներ Կատեգորիա:Բեմական կեղծանուններ
Օսկարի 87-րդ մրցանակաբաշխություն
«Օսկարի» 87-րդ մրցանակաբաշխություն, կինոարվեստի ամերիկյան ակադեմիայի ամենամյա ազգային մրցանակի հանձնման արարողությունը կայացել է 2015 թվականի փետրվարի 22-ին Լոս Անջելեսում ։ Հաղորդավարը եղել է Նիլ Պատրիկ Հարիսը ։
Իրադարձությունների ցանկը
Մրցանակների քանակ/առաջադրումների։
Մրցանակակիրները առանձնացված են առանձին գույնով։
Արտաքին հղումներ
Կատեգորիա:Օսկար կինոմրցանակ Կատեգորիա:2015
Տալնոեի շրջան
Ստեղծվել է 1923 թվականին։ Վարչական կենտրոնը՝ Տալնոե ։
Աշխարհագրություն
Շրջանի տարածքի մակերեսը կազմում է 917 կմ²։
Բնակչություն
2005 թվականի մարդահամարի արդյունքներով շրջանում բնակվում էր 44000 մարդ։ Բնակչության խտությունը կազմում էր 47,98 մարդ/կմ²։
Արտաքին հղումներ
Կատեգորիա:Չերկասիի մարզ Կատեգորիա:Ուկրաինայի շրջաններ
Իպե
Իպե (Ipê), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Վակարիայի գավառի մեջ։ Բնակչությունը կազմում է 5 262 մարդ, ըստ 2006 թվականի տվյալների։ Տարածքը կազմում է 599,948 կմ2։ Բնակչության խտությունը՝ 8,8 մարդ/կմ²։
Պատմություն
Քաղաքը հիմնադրվել է 1987 թվականի դեկտեմբերի 15-ին։
Մոնիկա Գուերիտորե
Մոնիկա Գուերիտորե (Monica Guerritore, ), թատրոնի, կինոյի և հեռուստատեսության իտալացի դերասանուհի։
Կենսագրություն
Մոնիկա Գուերիտորեն առաջին անգամ կինոյում նկարահանվել է 13 տարեկանում` Վիտտորիո դե Սիկայի «Կարճատև արձակուրդ» (1973թ.) ֆիլմում։ Դրանից երեք տարի անց նրա դեբյուտը կայացել է նաև թատրոնի բեմում, որտեղ նա հանդես է եկել Ջորջո Ստրեհլերի «Բալենու այգին» բեմադրությունում։
1980-ական թվականներին թատրոնում նա հանդես է եկել բավականին լուրջ կերպարներով՝ լեդի Մակբեթ, Իոկաստա, Օֆելիա և այլն։ Կինոյում նկարահանվել է «Տիկնայք և պարոնայք, բարի գիշեր» (1976 թ.), «Շտապող մարդը» (1977 թ.), «Սկանդալային Ջիլդան» (1985 թ.), «Զգացմունքներ» (1986 թ.), «Վենետիկուհին» (1986 թ.), «Գայլուհին» (1996 թ.), «Էգը» (1998 թ.), «Հիանալի օր» (2008 թ.), «Գեղեցիկ մարդիկ» (2009 թ.), «Եկեք մոռանանք այդ մասին» (2012 թ.) և այլ կինոնկարներում։ Ի դեպ ֆիլմերի մի մասի («Սկանդալային Ջիլդան», «Զգացմունքներ», «Գայլուհին» և այլն) ռեժիսորը Մոնիկա Գուերիտորեի ամուսինն էր՝ Գաբրիելե Լավիան։ «Գայլուհին» ֆիլմի համար Մոնիկան ներկայացվել էր Իտալիայի ազգային «Դավիդ դի Դոնաթելլո» կինոմրցանակին։
Անձնական կյանքը
1970-ական թվականներին Մոնիկա Գուերիտորեն սիրավեպ է ունեցել դերասան Ջանկառլո Ջանինիի հետ։ 1981 թվականին ամուսնացել է թատրոնի և կինոյի ռեժիսոր Գաբրիելե Լավիայի հետ։ Այդ ամուսնությունից ունեցել է երկու դուստր։ 2001 թվականին նրանք ամուսնալուծվել են։ 2010 թվականին Մոնիկան ամուսնացել է քաղաքական գործիչ Ռոբերտո Զաքարիայի հետ։
Ծանոթագրություններ
Կատեգորիա:Իտալացի դերասանուհիներ Կատեգորիա:Իտալացի կինոդերասանուհիներ Կատեգորիա:Իտալացի կատակերգուներ
Պոպովի-Ելագինի քաղաքային դաստակերտ
'''Ս. Գ. Պոպովի և Պ. Դ. Ելագինի քաղաքային դաստակերտ''' (Городская усадьба С. Г. Попова и П. Д. Елагина), շենք Մոսկվայի կենտրոնում (Լյալինի նրբանցք, տուն 10/14)։ Կառուցվել է 1830-ական թվականներին ուշ ամպիր ոճով։ Քաղաքային դաստակերտն ունի մշակութային ժառանգության դաշնային նշանակության օբյեկտի կարգավիճակ ։
Պատմություն
1833 թվականին մոսկվացի վաճառական Ս. Գ. Պոպովը Մոսկվայի կառուցապատման հանձնաժողովին Լյալինի նրբանցքի անկյունում առանձնատան կառուցման խնդրագիր է ներկայացրել։ Ենթադրվում է, որ շինարարությունն ավարտվել է 1838 թվականին։ Խորհրդային տարիներին նախկին դաստակերտում տեղակայված էին կոմունալ բնակարաններ։ Այդ ժամանակաշրջանում առանձնատունը զրկվել է ծեփածո դեկորի մի մասից ։
Ջեյկոբ (Կորուսյալները)
Կերպարի կենսագրությունը
Ջեյկոբի և իր եղբոր՝ Սև մարդու մայրը Կլաուդիա անունով մի կին էր, ով կղզում էր հայտնվել նավաբեկության հետևանքով։ Ծննդաբերության ժամանակ նրան օգնում է մի այլ կին, որը երկար ժամանակ ապրել էր կղզում։ Երբ Կլաուդիան ծննդաբերում է անծանոթ կինը նրան սպանում է և ինքը մեծացնում երեխաներին։ Ջեյկոբը և իր եղբայրը իրենց խորթ մոր հետ կղզում ապրում էին սովորական կյանքով։ Իմանալով, որ կղզում այլ մարդիկ կան նրանք հացեր էին տալիս իրենց խորթ մորը մինչև այն պահը երբ նա երեխաներին տարավ քարանձավում գտնվող աղբյուրի՝ կղզու սրտի մոտ։ Մի անգամ Ջեյկոբի եղբայրը տեսնում է իր հարազատ մոր հոգին, որը նրան ասաց, որ իրեն սպանել է իրենց խորթ մայրը։ Եղբայրը գնաց մյուսների մոտ, իսկ Ջեյկոբը մնաց խորթ մոր մոտ։ Տարիներ անց խորթ մայրը ցանկանում է սպանել Ջեյկոբի եղբորը, ով մյուս մարդկանց հետ գտել էր կղզուց դուրս գալու ճանապարհը, սակայն Սև մարդն է սպանում խորթ մորը։ Ջեյկոբը որպես կղզու նոր պահապան հաղթեց եղբորը և նրան նետեց կղզու սիրտը կոչվող աղբյուրի մեջ, որի հետևանքով նա վերածվեց սև ծխի կերպարանքով հրեշի։ Այսպես սկսվեց նրանց թշնամանքը ։
Պոպովի-Ելագինի քաղաքային դաստակերտ
Պատմություն
Հետխորհրդային շրջանում շենքում տեղակայված են եղել տարբեր գրասենյակներ։ 2016 թվականին առանձնատունը հանվել է աճուրդի։ Պայմանագրի պայմաններով՝ նոր սեփականատերը պետք է անցկացնի ինժեներատեխնիկական, վերականգնողական և վերանորոգման աշխատանքներ, շենքը դարձնի ժամանակակից օգտագործմանը հարմար ։
Ճարտարապետություն
Երկհարկանի ուշ ամպիրի ոճով կառուցված առանձնատունը գտնվում է Լյալինի և Բարաշևսկու նրբանցքների անկյունում։ Գլխավոր ճակատը, որը նայում է Լյալինի նրբանցքին, ընդգծվում է 6-որմնասյունանոց սյունաշարքով։ Ճակատն ավարտվում է ատտիկոսով, որն ունի 1830-1840-ական թվականներին բնորոշ ձև ։
Բարաշևսկու նրբանցքին նայող ճակատի կենտրոնական մասում առկա է փոքր-ինչ դուրս ցցված ելուն։ Երկրորդ հարկի երեք կենտրոնական պատուհանները շրջանակված են կիսաշրջանաձև խորշերով։ Շենքի կողքին կա դարպասով ամպիր ոճի ցանկապատ, որով կարելի է մտնել բակ ։
Ջեյկոբ (Կորուսյալները)
Կերպարի կենսագրությունը
Կղզի վերադառնալով Ջեյկոբը սպանվում է իր եղբոր կողմից, ով ընդունել էր մահացած Լոքի և Բենի կերպարանքները. После он несколько раз являлся к Хёрли как призрак — в виде себя взрослого и ещё ребёнка. Его преемником в итоге стал Джек, а он в свою очередь отдал место Хёрли :
Պոպովի-Ելագինի քաղաքային դաստակերտ
Ճարտարապետություն
Դաստակերտի համակառույցում ընդգրկված է նաև եռահարկ աղյուսե շենքը (Բարաշևսկու նրբանցք, տուն 12), որը կառուցվել է XIX դարի երկրորդ կեսին։ Այնտեղ տեղակայված էին օժանդակ ծառայությունները ։
Ջեյկոբ (Կորուսյալները)
Արտաքին հղումներ
Կատեգորիա:Ֆիլմերի հերոսներ
Պոպովի-Ելագինի քաղաքային դաստակերտ
Ծանոթագրություններ
Կատեգորիա:Մոսկվայի շենքեր և կառույցներ
Սենտ Ուան (Սոմի գավառ)
Սենտ Ուան (Saint-Ouen), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 2077 մարդ, բնակչության խտությունը` 477.47 մարդ/կմ²։ Բնակավայրը զբաղեցնում է 4.35 կմ² տարածք։
Աշխարհագրություն
Գտնվում է Փարիզ քաղաքից 135 կմ հյուսիս, Ամյեն քաղաքից 20 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1300 աշխատունակ (15-64 տարեկան) բնակիչ, որոնցից ակտիվ էին 878-ը, իսկ ոչ ակտիվները` 422։ Ակտիվության ցուցանիշը կազմում է 67,5 %։ 878 աշխատունակ մարդկանցից աշխատել է 682 անձ (395 տղամարդ և 287 կին)։ Գործազուրկ են եղել 196 անձ (102 տղամարդ և 94 կին)։ 422 անաշխատունակներից 86-ը եղել են աշակերտներ կամ ուսանողներ, 121-ը` թոշակառուներ, իսկ 215-ը չեն աշխատել տարբեր պատճառներով ։
Մահալիա
Մահալիա Բուրքմար (Mahalia Burkmar, ), ով առավել հայտնի է որպես պարզապես Մահալիա (Mahalia ), բրիտանացի երգչուհի, երգերի հեղինակ և դերասանուհի ։ Մահալիան մի քանի մինի ալբոմ է թողարկել և երկու ստուդիական ալբոմ՝ «Diary Of Me» (2016) և «Love and Compromise» (2019)։ Նա կատարել է 2016 թվականին լույս տեսած «Եղբայրություն» ֆիլմի դերերից մեկը ։
Կյանք և կարիերա
Մահալիան Լեսթերշիրի Չարնվուդ շրջանի Սիսթոն քաղաքից է ։ Նրա հայրն անգլո-իռլանդացի է, իսկ մայրը՝ ջամայկացի ։ Երեխա հասակում նա հաճախ էր անցկացնում ամառային արձակուրդները տանը, երաժշտություն գրելով։ Նա գրել է իր առաջին երգն ութ տարեկան հասակում և 13 տարեկանում պայմանագիր է կնքել ձայնագրման խոշոր լեյբլի հետ ։
Արտաքին հղումներ
Կատեգորիա:Բրիտանացի երգչուհիներ Կատեգորիա:Բրիտանացի դերասանուհիներ Կատեգորիա:21-րդ դարի բրիտանացի դերասանուհիներ Կատեգորիա:21-րդ դարի երգիչներ և երգչուհիներ Կատեգորիա:Բրիտանացի կինոդերասանուհիներ Կատեգորիա:Անգլիացի կոմպոզիտորներ
Alphaville
Alphaville, գերմանական սինտիփոփ խումբ, որը մեծ ճանաչում է ունեցել 1980-ական թվականներին։ Ստեղծվել է 1982 թվականին. ստեղծողները համարվում են Մարիան Գոլդը, Բերհնարդ Լոյդը և Ֆրանկ Մերտենսը։ Խումբը սկզբում անվանվել է Forever Young, սակայն ավելի ուշ փոխել է անունը՝ Alphaville: Խումբը համաշխարհային ճանաչում է ստացել երկու հիթերի շնորհիվ՝ «Big In Japan» և «Forever Young», որը թողարկվել է 1984 թվականին։
Պատմություն
1970-ական թվականներին կար Nelson Community ծրագիրը։ Այն համարվում էր ստեղծագործ մարդկանց համայնք, որտեղ զբաղվում էին երաժշտությամբ, արվեստով, գրականությամբ և այլն։ 1980 թվականին Մարիանը ծանոթանում է Լոյդի հետ, ով միանում է ծրագրին։ 1981 թվականին առաջին համերգն է կայանում, որտեղ նանք կատարում են իրենց իսկ գրած երգերը։ Համերգը կայանում էր ակումբում, որտեղ Լոյդը դի ջեյ էր աշխատում։ 1982 թվականին Լոյդը սկսում է համագործակցել Ֆրանկ Մերտենսի հետ, նրանց է միանում նաև Մարիանը։ Խմբի անդամները իրենց նոր անուն են մտածում՝ «Forever Young»: Միասին գրում են «Forever Young» ստեղծագործությունը և ձայնագրում են այն։
1983 թվականին խումբը նոր անվանում է ստանում՝ «Alphaville». Ժան Լյուկ Գոդարի համանուն ֆիլմի անունը։ Ֆիլմում Ալֆավիլը ապագայի քաղաքն է, որը վերահսկվում է մի հզոր համակարգչի օգնությամբ։ Քաղաքում կանոններից դուրս են բոլոր մարդասիրական զգացմունքները, ինչպիսիք են՝ սերը, քնքշությունը, կարեկցանքը և փոխադարձ օգնությունը, արգելված են պոեզիան և ռոմանտիզմը։
1983 թվականի վերջում խումբը պայմանագիր է կնքում «WEA Records»-ի հետ։ 1984 թվականի հունվարին թողարկում է իր առաջին սինգլը՝ «Big In Japan»: Երգը գրել էր Գոլդը, դեռևս 1979 թվականին։ «Big In Japan» երգը մեծ ճանաչում է ձեռք բերում աշխարհի տարբեր ծայրերում՝ Մեծ Բրիտանիայում, ԱՄՆ-ում, Գերմանիայում, Հունաստանում, Շվեդիայում, Շվեյցարիայում (զբաղեցնում է առաջին հորիզոնականը)։
Այս սինգլին հաջորդում են ևս երկու սինգլներ՝ «Sounds Like a Melody» և «Forever Young», որոնք նույնպես մեծ հաջողության են հասնում ինչպես Եվրոպայում, այնպես էլ ԱՄՆ-ում։
Նույն տարվա աշնանը թողարկվում է դեբյուտային ««Forever Young» ալբոմը։ Չնայած հաջողությանը, Ֆրանկ Մարտենսը լքում է խումբը, և նրան փոխարեն 1985 թվականին գալիս է Ռիկի Էկոլետը։
Alphaville խումբը երաժշտություն է գրում «Der Bulle Und Das Mädchen» (Աղջիկը և ոստիկանությունը) ֆիլմի համար և «Nackt im Wind» երգով մասնակցություն է ունենում «Band Fuer Afrika» բարեգործական ծրագրում։ 1985 թվականի փետրվարին այդ երգը զբաղեցրել է երրորդ հորիզոնականը Billboard-ի գերմանական տարբերակում։
1986 թվականի հունիսին թողարկվում է խմբի երկրորդ ալբոմը՝ «Afternoons In Utopia», որի առաջին սինգլը՝ «Dance With Me» բարձր հորիզոնականներ է զբաղեցնում եվրոպական մի շարք երկների հիթ շքերթներում։ Խումբը հրաժարվում է համերգային շրջագայություններից և զբաղվում է ստուդիական աշխատանքներով։ Այնուհետև թողարկվում է «Universal Daddy» սինգլը, իսկ դեկտեմբերին՝ «Jerusalem» սինգլը։ Ալբոմը ապագայի մասին էր, աշխարհի մասին, որտեղ չէր լինի սոցիալական անհավասարություն, միջուկային հակամարտություններ և այլ արատներ։
1987-2000 թվականներ
Խումբը իր աշխատանքներն է սկսում «Soundtraxx For Imaginary Movies» ծրագրում։
1988 թվականի հունվարին Գերմանիայում թողարկվում է խմբի երգերի ժողովածուն։ Քննադատների մոտիվներով ժողովածուում երկու երգ չեն թողարկվել՝ «To Germany With Love» և «Summer in Berlin»: Նույն տարվա երկրորդ կեսին ԱՄՆ-ում թողարկվում է ռեմիքսային ժողովածու «The Singles Collection»` ներառելով վաղ տարիներին գրված երգերի օրիգինալ և ռեմիքսային տարբերակները։
Երրորդ ալբոմը «The Breathtaking Blue» թողարկվել է երեք տարի անց։ Ալբոմի պրոդյուսերը Կլաուս Շուլցն էր։ Խումբը մտածել էր կարճամետրաժ ֆիլմի նման տեսահոլովակ նկարահանել։ Տասը ռեժիսորներ, որոնց մեջ մտնում էր նաև Գոդրի Ռեջիոն, ստեղծում են «ֆիլմեր» ալբոմի երգերի համար։ Այն ուներ մեկ ընդհանուր անվանում՝ «Songlines»: «For A Million» երգի տեսահոլովակը նկարահանել է Ալեքսանդր Կայդանկովսկին։ Մարիան Գոլդը նրա մասին ասել է. «Մենք երջանիկ ենք եղել, որ նրան մասնակից ենք դարձրել մեր ծրագրին։ Մենք գիտեինք նրան և հիանում էինք նրանով։ Մենք տեսել ենք նրան Տարկովսկիի «Ստալկեր» ֆիլմում։ Նրա ներդրումը Songlines-ում շատ գեղեցիկ և լիրիկական է եղել։ Ես շոկի մեջ էի, երբ իմացա նրա մահվան մասին» ։ «Middle of the Riddle» երգի տեսահոլովակը Օսկար մրցանակաբաշխության ժամանակ անվանակարգվել է որպես «Լավագույն կարճամետրաժ անիմացիոն ֆիլմ» ։
Այս ամենից հետո խումբը որոշ ժամանակ դադարում է ստեղծագործել։ Մարիանը զբաղվում է սոլո ծրագրով՝ «So Long Celeste», որը լույս է տեսել 1992 թվականի օգոստոսին և ներառել է 6 օրիգինալ երգեր և 4 քավեր տարբերակներ։ Բերհնարդը սկսում է Alphavillie-ի հայտնի հիթերի ռեմիքսները ստեղծել, որոնք թողարկվում են «First Harvest 1984–92» ժողովածուում։
Այս դադարից հետո խումբը սկսում է երրորդ ալբոմի՝ «Prostitute» ձայնագրման աշխատանքները, որի պրոդյուսերները հենց խմբի անդամներն են դառնում։
1994 թվականին թողարկվում է «Fools» սինգլը, այնուհետև՝ չորրորդ «Prostitute» ալբոմը։ Այս լաբոմը ներառում է տարբեր ժանրերի երգեր. փոփ, ռոք, ռեգգի։
Շուտով սկսվում են «Salvation» ալբոմի աշխատանքները, որի պրոդյուսերը դառնում է Էնդի Ռիչարդսը, ով եղել է նաև Art Of Noise և OMD խմբերի պրոդյուսերը։ Մարիան Գոլդը Ռուպեևտ Հայանի գլխավորությամբ ՀԱՀ-ում թողարկում է իր երկրորդ սոլո ալբոմը՝ «United»: Միաժամանակ խմբին լքում է Ռիկի Էկոլետը։ Լոնդոնում կայանում է խմբի ջրջագայությունը և ստեղծվում է խմբի պաշտոնական կայքը։
Ռիչարդսի հետ համագործակցության ընթացքում թողարկվում է «Wishful Thinking» սինգլը։ Սեպտեմբերին խումբը թողարկում է Salvation» ալբոմը, որը ընդգծում էր խմբի սինտիփոփ հնչողությունը։ Սկավառակի թողարկման ժամանակ Ռիկի Էկոլետը պաշտոնապես լքում է խումբը, չնայած համարվում է ալբոմի մի քանի երգերի հեղինակ։ Այս ալբոմի թողարկումից հետո ավարտվում է «WEA Records» ընկերության հետ կնքած պայմանագիրը։
1998 թվականին խումբը շարունակում է շրջագայել Գերմանիայով և Արևելյան Եվրոպայով։ Ինչպես նաև համերգներով հանդես է գալիս Ռուսաստանում, Պերուում։ 1999 թվականի սեպտեմբերին թողարկվում է «Visions of Dreamscapes» ժողովածուն, որի երգերը գրվել էին խմբի բրազիլական շրջագայության ժամանակ։ Նույն թվականին Բերհնարդ Լոյդը իր երաժիշտ ընկերոջ՝ Մաքս Հոլերի հետ համացանցում նշում է իրենց՝ նոր երաժշտական ծրագիր ստեղծելու մասին։ ԱՄՆ-ում թողարկվում է «Flame» սինգլը։ Այն երգի քավեր տարբերակն է։
Արտաքին հղումներ
Կատեգորիա:Գերմանական երաժշտական խմբեր Կատեգորիա:1982 հիմնադրված երաժշտական խմբեր
Վալենտինա Պիստոլի
Վալենտինա Պիստոլի (Valentina Pistoli, ), առաջին ալբանացի կին ճարտարապետը ։
Կենսագրություն
Վալենտինա Պիստոլին ծնվել է 1928 թվականին Ալբանիայի Կորչա քաղաքում։
Պիստոլին 1952 թվականին ավարտել է Սոֆիայի համալսարանը։ Ստացել է ճարտարապետի կրթություն։
Աշխատել է տարբեր կազմակերպություններում՝ որպես ճարտարապետ։ Գծագրել է Տիրանա քաղաքում գտնվող 15 հարկանի «Tirana International Hotel» հյուրանոցի նախագիծը ։
Իր կարիերայի ընթացքում նախագծել է նաև հյուրանոցների գծագրեր՝ Կուկես, Էլբասան, Տիրանա, Դուրրաս քաղաքներում։
Որպես պրոֆեսիոնալ ճարտարապետ աշխատել է Տրիանայի համալսարանի ինժեներական բաժնում։
Արտաքին հղումներ
Կատեգորիա:Սոֆիայի համալսարանի շրջանավարտներ Կատեգորիա:Ճարտարագետներ Կատեգորիա:Ալբանացի կին ճարտարապետներ Կատեգորիա:Ալբանացի արվեստագետներ
Տիգրան Ալիխանով
Տիգրան Աբրահամի Ալիխանով, հայ դաշնակահար։ ՌԴ ժողովրդական արտիստ (2002), պրոֆեսոր (1992)։
Ֆիզիկամաթեմատիկական գիտությունների դոկտոր, պրոֆեսոր Աբրահամ Ալիխանովի որդին։
Կենսագրություն
Տիգրան Ալիխանովը ծնվել է 1943 թվականի հունվարի 22-ին Մոսկվայում, ֆիզիկոս Աբրահամ Ալիխանովի (1904-1970) և ջութակահար, Մոսկվայի ֆիլհարմոնիայի մենակատարուհի Սլավա Ռոշալի (1916-1998) ընտանիքում։
1966 թվականին ավարտել է Մոսկվայի կոնսերվատորիան։ 1966-1973 թվականներին դասավանդել է Մոսկվայի մանկավարժական ինստիտուտում, 1971 թվականից՝ Մոսկվայի կոնսերվատորիայում, 1992 թվականից՝ ամբիոնի վարիչ, 2005 թվականից՝ ռեկտոր։
Վարպետության դասեր է առել ԽՍՀՄ-ի, ԱՄՆ-ի, Իսպանիայի մի շարք կոնսերվատորիաներում։ Հյուրախաղերով հանդես է եկել Եվրոպայում, ԱՄՆ-ում, Աֆրիկայում։
Կատարողական երկացանկում են Յոհան Սեբաստիան Բախի, Ֆ. Լիստի, Ի. Ստրավինսկու, Պ. Հինդեմիթի, Ա. Շնիտկեի, է. Դենիսովի, Արամ Խաչատրյանի ստեղծագործություններից։
Եղել է մի շարք կոմպոզիտորների (է. Դենիսով, Յու. Բուցկո, Գ. Բանշչիկով, Գ. Ֆրիդ) երկերի առաջին կատարողը։ Հեղինակ է գիտամեթոդական աշխատությունների։ Թողարկել է ձայնասկավառակներ ։
Արտաքին հղումներ
Կատեգորիա:Հայ դաշնակահարներ Կատեգորիա:Հայ պրոֆեսորներ Կատեգորիա:Խորհրդային դաշնակահարներ Կատեգորիա:Խորհրդային ակադեմիական երաժիշտներ
Պոնսո
Պոնսո (Ponso), գտնվում է Վենետո մարզում՝ Պադովա գավառում ։ Բնակչությունը 2365 մարդ, բնակչության խտությունը կազմում է 237 մարդ/կմ²։ Զբաղեցնում է 10 կմ² տարածք։ Փոստային ինդեքս՝35040։ Հեռախոսային կոդը՝ 0429։
Ծանոթագրություններ
Կատեգորիա:Իտալիայի բնակավայրեր
Գրեբյոնկայի շրջան
Գրեբյոնկայի շրջան (Гребінківський район), շրջան Ուկրաինայի Պոլտավայի մարզում։
Ստեղծվել է 1923 թվականին։ Վարչական կենտրոնը՝ Գրեբյոնկա
Աշխարհագրություն
Շրջանի տարածքի մակերեսը կազմում է 600 կմ²։
Բնակչություն
2001 թվականի մարդահամարի արդյունքներով շրջանում բնակվում էր 26263 մարդ։ Բնակչության խտությունը կազմում էր 43,77 մարդ/կմ²։
Արտաքին հղումներ
Կատեգորիա:Պոլտավայի մարզ Կատեգորիա:Ուկրաինայի շրջաններ
Դոնիկա Կաստրիոտի
Դոնիկա Կաստրիոտի (ալբ.՝ Andronika (Donika) Kastrioti, ), ալբանացի ազնվականուհի ։
Ալբանացի հերոս Սկանդերբեգի կինն է։
Կենսագրություն
Դոնիկա Կաստրիոտին ծնվել է 1428 թվականին Վլյորա քաղաքում։ Գյորգի Արիանտիի և նրա առաջին կնոջ՝ Մարիա Մուզակիի դուստրն է։
1451 թվականի սեպտեմբերի 21-ին ամուսնացել է ալբանացի հերոս Սկանդերբեգի հետ։
Ամուսիններն ունեցել են մեկ որդի՝ Գյոն Կաստրիոտի II: Նա ամուսնացել է «Արծաթե բռնատիրության» կառավարչի աղջկա՝ Իրեն Բրանկովիչ Պալեոլոգի հետ։
Դոնիկա Կաստրիոտին մահացել է 1505 թվականին՝ Իսպանիայում։ Նրա անունը հայտնի է ամբողջ Ալբանիայում։
Արտաքին հղումներ
Կատեգորիա:Ալբանացի ազնվականուհիներ
Կառավարելով թռիչքները
Կառավարելով թռիչքները (Pushing Tin), ռեժիսոր Մայք Նյուելի ֆիլմը։
Սյուժե
Նիկն ու ուրիշ տղաները կառավարում են օդային շարժումը Նյու Յորքում և բավարարված են իրենցից, եթե ոչ ավել։ Բայց մի օր նրանց մոտ աշխատանքի է գալիս սկսնակ Ռասել Բելը, ով փառաբանվում է խելահեղ բնավորությամբ։ Սկսվում է նրանց դիմակայությունը, որտեղ հաղթող պետք է լինի միայն մեկը։
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մելոդրամա ֆիլմեր Կատեգորիա:Անգլերեն ֆիլմեր Կատեգորիա:Գերմանական դրամա ֆիլմեր Կատեգորիա:Գերմանական կինոկատակերգություններ Կատեգորիա:Գերմանական մելոդրամա ֆիլմեր Կատեգորիա:1999 ֆիլմեր Կատեգորիա:Մայք Նյուելի ֆիլմեր Կատեգորիա:20th Century Fox ֆիլմեր Կատեգորիա:Տորոնտոյում նկարահանված ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան կատակերգական դրամա ֆիլմեր Կատեգորիա:Ամուսնական դավաճանությունը ֆիլմերում Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան ռոմանտիկ ֆիլմեր Կատեգորիա:Գերմանական ռոմանտիկ ֆիլմեր